
Hji  variis  illis  artibus,  quae  a solertibus  ingemis  ex- 
cogitatae sunt,  vix  ulla  humanitati  magis  propria  est, 
quam  musica.  Haec  illa  disciplina  est,  quae  singu- 
lari providentiae  dono  humano  generi  data,  omnem  ae- 
tatem, ordinem  omnem  et  sexum,  omnium  gentium  ho- 
mines, barbaros  aeque  ac  moraliores  oblectat  ac  reti- 
net, nec  varia  modo  voluptate  ac  jucunditate  perfundit, 
sed  et  animum  blande  apteque  regit , mores  temperat, 
itnmo  nos  omnes  quocunque  vult  ducit.  Vix  pro- 
dierunt in  lucem  infantes,  rudes  plane  et  imperiti,  quum 
musico  sono  cantibusque  placantur,  quibus  ad  pueri- 
tiam traducti  ludos  inter  et  aequalium  recreationes  ma- 
gis gaudent,  juvenesque  deinde  ac  viri  aeque  capiun- 
tur, denique  defecti  annis  et  viribus,  quum  alia  vo- 
luptas abiit,  recreantur  et  confirmantur  mirifice.  Et 
quae  tam  effera  atque  immanis  mens  est,  quae  non  ali- 
quando ad  musicos  modos  requiescat  curasque  laxet? 
Saxa  et  solitudines,  inquit  Cicero,  voci  respondent, 
bestiae  quoque  immanes  cantu  flectuntur  ac  consistunt. 

Nec  filia  ratione  silvas,  montes,  saxa  traxisse  et  com- 
movisse musicorum  peritissimi  dicuntur,  quam  quod  in- 
cultos trucesque  homines  ad  meliorem  vitae  cultum 
suavi  harmonia  sapientes  traduxerint,  efferosque  illorum 
mores  musices  dulcedine  emendaverint.  Itaque  neces- 
sariam vitaeque  humanae  utilissimam  artem  esse  musi- 
cam, quae  in  vita  civili  atque  ad  percipiendas  egre- 
gias artes  conferat  plurimum,  prudentibus  persuasum 
fuit.  Musicam  tamen  ut  in  animos,  sic  et  in  corpora 
maximam  vim  exercere,  maxime  constat.  De  qua  vi 
musices  fusius  nunc  disserere  mihi  liceat. 

Omnes  in  anima  nostra  rebus  externis  progenitae 
impressiones  sensuum  externorum  auxilio  efficiuntur. 
Quibus  vero  impressionibus  dum  anima  movetur,  ideas 
ipsa  sibi  fingit,  ex  ideis  mox  oriuntur  cogitationes, 
considerationes,  harumque  associatione  nimis  cupida  af- 
fectus et  perturbationes. 

Inter  sensus  autem,  qui  nemini  certe  non  innote- 
scunt, visus  et  auditus  animae  sunt  proximi,  ideoque 
nobiliores  sensus  nominantur,  quod  eorum  structura  ar- 
tificiosior est,  fines  non  tam  circumscriptos  videmus, 
ipsi  magis  accurate  et  perspicue  res  externas  accipiunt 
animaeque  communicant,  imprimis  vero  , quod  hanc  in 
multas  ideas  et  cogitationes  ducunt  et  cpavraaia  per 
hos  sensus  acceptas  imagines  vividissime  ac  facillime 
repraesentat.  Omnium  autem  exquisitissimus  est  sen- 
ius auditus,  ipso  visu  praestantior,  animoque  proprior, 

quum  colorum  mmus  apta  compositio  non  tam  in 
nobis  producat  sensum  injucundum,  quam  illa  in  mu- 
sica dissonantia  sic  dicta.  Est  auditus  administer  in- 
tellectus , particeps  consiliorum , per  ipsum  utilis  est 
loquela,  qua  nil  utilius  in  communi  generis  humani  so- 
cietate. 

I 

Auditu  sonus  tremulo  corporum  elasticorum  motu 
excitatus  et  per  aerem  spatio  minuti  secundi  horae 
968  pedes  Anglicos  absolvendo  secundum Bo  er  haa  ve 
et  1142  secundum  Derham,  successive  propagatus 
percipitur  et  impressio  animae  communicatur.  Qua  im- 
pressione animam  prae  ceteris  corporis  organis  affici, 
affectusque  hos  summam  in  animi  corporisque  condi- 
tionem vim  exercere,  cuique  certe  clarum  est.  Prius- 
quam vero  de  illis  musices  in  animum  corpusque  hu- 
manum effectibus  disseram , quam  et  in  cetera  anima- 
lia manifestet,  actionem  paucis  praemittam. 

In  natura  quorundam  animalium  congenitum  est,, 
a certis  sonis  abhorrere  cosque  audientia  clamore  au- 
fugere. Sic  elephas  vocem  porcinam,  non  vero  leo- 
nis rugitum  reformidat;  dum  leo,  qui  symphonia  et 
tympanorum  sono  mulcetur,  galli  gallinacei  cantu  miret 
terretur.  Delphinus  voce  Simonis  mire  afficitur,  in  cu- 
jus confirmationem  Plinius  narrat  historiam  de  puero 
quodam , qui  delphinum  hoc  nomine  compellans , trans 
lacum  lucrinum,  dorso  ejus  insidens  quotidie  ab  eo  de- 
ferebatur. 

Sed  quum  iam  simplicium  sonorum  ejusmodi  tan- 
tus in  animalia  sit  effectus , multo  majorem  vim  exer- 
cere musicam , sonorum  illam  vel  compositorum  vel 
simplicium  artificiose  productam  harmoniam,  quis  est, 
qui  non  intelligat?  Cui  non  mox  in  mentem  vocatur 
illa  de  Orpheo,  Thracio  vate,  fabula,  quo  magnam  mu- 
sices in  totam  naturam  efficaciam  exprimere  voluerunt 
veteres?  De  quo  Orpheo  Horatius  canit: 

„Silvestres  homines  sacer,  interpresque  deorum, 
„Caedibus  et  victo  foedo  deterruit  Orpheus, 

„Dictus  ab  hoc  lenire  tigres  rapidosque  leones.u 

Cameli  tam  sunt  cpi).6[uov(jai , ut , si  longo  itinere 
defatigentur,  non  verberibus  sint  urgendi,  sed  cautile- 
nis,  quarum  suavitate  capti  celeriter  cursum  conficiunt, 
sic,  ut  insequi  nemo  possit.  Multa  exstant  exempla, 
ope  musicae  capi  posse  animalia*  Sic  elephantes  fis- 
tulae sono  audito  trahuntur,  irati  vocc  hominis  canen- 
tis mitigantur  et  cicurantur.  Cervi  tibiae  sono  a ve- 
notoribus  allici,  cervae  ad  sonum  vocis  jucundae  me- 
lius audiendum  humi  procumbere  itaque  absque  ulla 
vi  capi  traduntur.  His  adde  elephantes  saltandi  arti- 
ficium doctos,  ita,  ut  ad  pulsura  chordarum  ducerent 
choreas,  mures  et  araneos  artificem  testudine  canen- 
tem obsidentes,  glires  in  funibus  saltantes,  apes  pro- 
fugas cymbalis  revocatas  et  tranquillatas,  ursos  fero- 
cissimos fistulae  sono  mitigatos,  serpentes  quoque  sal- 
tationis motus  capite  et  corpore  aemulantes  ad  sonum 

tibiae.  Quorum  omnium  tamen  exemplorum  testes  hic 
proferre  non  necesse  mihi  videtur.  Sed  animalium  vo- 
luptas, uti  et  in  nobis , pendet  a certa  et  bona  orga- 
norum conformatione , quae , si  peccet  in  quodam  , il- 
lico  in  dolorem  inducitur.  Sic  narrat  B agi  i vius  in 
dissert.  de  tarantula : „Vidi  canem , cui  adeo  exosus 

„erat  citharae  vel  alterius  instrumenti  musici  sonus,  ut, 
„eo  audito,  in  magnos  ululatus  et  fere  in  luctum  con- 
„jiceretur.“  Quod  experimentum  quotidie  in  canibus, 
praesertim  quum  tuba  canimus,  observari  potest. 

Sed  ad  id,  quod  erat  propositum,  redeat  oratio. 
Musices  rudimenta  ab  ipsis  generis  nostri  incunabulis 
jam  adfuisse  extra  dubitationem  posita  videntur.  Post- 
ea tamen,  quum  homines  in  dies  magis  magisque  ex- 
colere se  coepissent  perque  totum  terrarum  orbem  pro- 
pagarentur , pro  diversitate  regionum  et  musica  erat 
diversa.  Quemadmodum  nostris  quoque  temporibus  ob- 
servamus  cuilibet  genti  peculiarem  suam  esse  ad  cer- 
tas concentuum  compositiones  propensionem,  ex  quibus, 
si  modo  penitus  rem  consideramus , mores  et  ingenio- 
rum culturam  fere  colligere  possumus.  Quis  enim 
Turearum  aut  alius  gentis  barbarae  lamentabiles  disso- 
nantias, quibus  illi  tam  mire  delectantur,  aequo  animo 
ferre  posset?  Nonne  aliae  musices  leges  placent  in 
Gallia,  aliae  in  Italia,  aliae  in  Anglia,  aliae  in  Germa- 
nia? Sane,  qui  rei  musicae  satis  peritus  est,  quamcun- 
que demum  symphoniam  audiverit,  ad  hujus  vel  illius 


populi  genium  eam  esae  concinnatam  sine  haesitatione 
pronunciabit.  Quare  pro  varietate  ingeniorum  in  di- 
versis Graeciae  provinciis  varia  erat  musicae  facies, 
moribus  nativis  populorum  singulorum  fere  respondens. 
Unde  originem  duxisse  modos  musicos  nemo  paullo 
humanior  ignorat , nempe  Doricum , qui  ad  gravitatem 
honestatemque  componeret,  Jonicum,  qui  delicatiores 
mollioresque,  Lydium,  qui  acerbiores  gravioresque  mo- 
tus excitaret. 

Quare  igitur  quemcunque,  qui  ad  incredibilem,  in- 
ter mentis  ideas  corporisque  conformationes  interceden- 
tem consensum  concentumque  animum  contulerit,  va- 
rios corporis  motus  cum  diversis  animi  agitationibus 
congruere,  sine  ullo  negotio  mox  observaturum,  nil  est, 
quod  dubitemus.  Alium  aerumnis  discruciatus , alium 
successibus  prosperis  elatus  vultum  induit,  ira  indigna- 
tione qui  efferbuit,  oculis  ardet  spirituque  infremit,  lu- 
minibus cohorrescit  obtorpescentibus ; hiscitque  vocibus 
jaris  terrore  attonitus.  Vocis  humanae  eadem  est  con- 
stitutio , quae  pro  commotionum  perceptionumque , qui- 
bus mens  agitatur,  varietate  in  formas  flgurasque  in- 
numeras informatur.  Alia  est  admirantium,  alia  indi- 
gnantium vox;  aliter,  si  laetamur,  aliter,  si  dolemus,  so- 
nos figuramus ; alium  adhortationibus , alium  dissuasio- 
nibus habitum  sermoni  adaptamus*  Enimvero  cogita- 
tione ad  cantum  et  pronunciationem  graviter  commo- 
torum conversa  affinitas  et  cognatio  admirabilia  depre- 

h «oditur.  Unde  etiam  generi*  humani  principes  condi» 
tores  alium  sedatae , alium  concitatae  menti  sermonis 
habitum  convenire  natura  magistra  perdiscebant. 

Quum  vero  cujusvis  animi  effectus  et  in  audienti- 
bus vel  eosdem,  ex  quibus  ortae  sunt,  vel  eos,  quos 
musices  artifex  ex  illarum  compositione  enasci  voluit, 
sensus  excitare  valeant  voces,  non  inepte  mihi  videtur, 
hic  primum  de  iis,  quos  in  mentem  sanam  corpusque 
bona  valetudine  gaudens  musica  procreat,  effectibus, 
tum  de  ipsius  musices  in  animi  vel  corporis  morbos 
efficacia  medicatrice  disserere. 

Verissima  sane  nullique  dubitationi  subjecta  mihi 
Videtur  viri  cujusdam  rerum  Hebraicarum  scriptoris- 
cujus  nomen  nunc  me  fugit  — sententia,  dicentis : 

me»  Erem  nx  npnyo  noan 

• roenn  Pn  i.  e.  flectit  musica  animum  a qualitate 
una  ad  contrariam.  Nihil  enim  est,  quod,  praeter  mu- 
sieam.  tantum  habeat  momenti  ad  animum  ad  diversas 
et  contrarias  qualitates  flectendum,  nisi  illius  abusu  vel 
fatigati  simus,  vel  nimis  aucta  sensibilitate  aut  propria 
in  musicam  idiosyncrasia  laboremus,  vel  musicae  stre- 
pitus sit  molestus  aures  offensans.  Nam  sensus  ita 
a musica  afficitur,  ut,  quum  sit  musicae  praesertim  in- 
ditum, animam  incautam  blanda  voluptate  irretire,  ho- 
minisque pigritiae  nativae  delectando  favere,  ideas  ante 
praesentes  in  animo  deleat,  earum  loco  alias  pro  arbi- 
trio praestantis  musici  substituat,  anima  non  advertente, 

invita  etiam  aliquando,  quod  non  illepide  exprimit  prae- 
teriti seculi  auctor,  liene  Francis  in  libro  suo,  qui 
„essai  des  merveilles  de  la  nature^  inscribitur,  cujus 
verba  haec  sunt:  „QuelIe  etrange  puissance,  de  savoir 
„si  doucement  enchanter  nos  esprits , que  sans  dire 
„mot,  elle  persuade  et  nous  entraine  distillant,  et  cou- 
„lant  par  1’oreille  ses  charmes  qui  derobent  1'ame  meme 
„et  1’arrachent  par  les  oreilles,  sans  qu’elle  se  mette 
„en  devoir  de  se  defendre,  pendant  qu’elle  fait  haran- 
„guer  une  chorde  d'un  lutli  et  commande  qu‘un  bois 
creuse  degoise  mille  chansons.  “ Non  possum, 
quin  et  alium  ejusdem  libri  proferam  locum,  huc  per- 
tinentem: „Si  un  brave  joueur  veut  faire  mourir  les 
„chordes  sous  ses  doits  il  transporte  tous  ses  gens, 
„si,  que  l’un  laissant  tomber  son  raenton  sur  sa  poi- 
„trine,  Tautre  sur  sa  inain,  qui  lachement  s"etend  tout 
„de  son  long  comme  tire  par  Toreille,  1‘autre  a yeux 
„tous  ouverts  ou  a bouche  entrouverte , comme  s'il 
„avoit  eloue  son  esprit  sur  les.  cordes,  vous  diriez, 
,.que  tous  sont  prives  de  sentiment,  hormis  1’ouie  comme 
„si  Fame,  ayant  abandonne  tous  les  sens,  se  fut  re- 
..tiree  au  bord  des  oreilles.“ 

Ex  tanta  autem  musices  in  animum  efficacia  sa- 
tis elucebit,  et  mores  juniorum  imprimis  formari,  con- 
natos mutari,  depravatos  corrigi  ope  harmoniae  musi- 
cae posse.  Quae  animos  juvenum  erudiendi  et  ad  man- 
suetudinem componendi  ratio  apud  veteres  magno  in 

pretio  habita  est.  Testis  est  Dio  Chrysostomus,  orat. 
32.  ad  Alexandrinos,  qui,  musicam  inventam  esse,  ait, 
SrtqaKeiac,  evexa  rav  dv^gconav,  xai  fxdfoora,  Srj  fisraar^ecpeiv 
tyv%a<;  a.K7iv&<i  xai  ay^icot;  Siaxemhaq.  Sic  Achillis  fero- 
cem animum  demulcendum  et  humanitatis  praeceptis 
imbuendum  centauro  Chironi,  medico  et  musico  egre- 
gio, tradidit  provida  mater,  qui  etiam,  quum  animad- 
verteret, discipulum  suum  irae  furores  aegre  compe- 
scere posse,  musicam  remedii  loco  adhibuit,  et  ita 

- - - puerum  cithara  perfecit  Achillem 

Atque  animos  molli  contudit  arte  feros.  #) 

Negandum  certe  haudquaquam  videtur,  gratum  mu- 
sicae effectum  animum  ab  effectibus  feris  revocare,  sen- 
sibus mollioribus  paullatim  accommodare,  atque,  quum 
ceteras  quoque  mentis  facultates  musica  occupet  eas- 
que  incitet , bonis  artibus  admodum  favere.  Quare 
nonnulli  observatione  moniti,  qua  infantes,  qui  saepius 
musicam  audiunt,  maturius  sapere  constat,  musicam  in 
usum  educationis  infantum  tardioris  ingenii  commenda- 
runt. Quod  omnino  probandum  est.  Sed  saepius  etiam 
accidit,  ut,  animo  et  mente  praemature  excultis  et  sen- 
sibilitate  usu  musices  immodico  aucta,  systema  repro- 
ductionis  et  irritabilitatis  non  sine  detrimento  exsupe- 
ret. Quare  igitur  optimo  jure  monet  Ilufeland,  ne 


*)  cf.  Ovid.  de  arte  amandi,  lib.  I. 


I 


16 

infantes  concentus  et  dramata  melica  nimis  frequenter 
audiant.  Neque  minus,  neglectis  ceteris  animi  facul- 
tatibus, musicae  abusus,  praesertim  ejus  certae  speciei 
sensus  animi  nimis  excolit,  emollit  et  languefacit. 

Musicam  quoque  eam  in  hominem  habere  effica- 
ciam, quam  magnetismus  animalis,  facile  contendere 
ausim.  Musicae  enim  somnum  excitandi  haud  modi- 
cam vim  inesse,  saepe  in  infantibus  videre  est,  qui 
inter  cunarum  agitationes  et  nutricum  cantus  lentos  et 
suaves  eosque  semper  repetitos  in  somnum  labuntur.  Et 
eam,  quam  magnetismus  animalis  in  homine  profert, 
praesagiendi  facultatem,  clairvoyance  dictam,  veteres 
ope  musices  producebant.  Sic  Elisaeus  propheta,  a 
psalte  coram  se  canente  ad  prophetandum  excitatur, 

2 Reg.  3,  15.  y vfy  Tini  piDn  pjD  nVTI 

mn’  Et  Graeci  hanc  prophetandi  facultatem  musica 
procreari  posse  eo  exprimere  voluisse  mihi  videntur, 
quod  Apollinem  simul  musices  inventorem  ac  oraculo- 
rum principem  haberent. 

Multum  etiam  ad  animorum  recreationem  facit  mu- 
sica. Quot  et  quantis  animi  imaginibus  delectamur,  ' 
symphoniam  heroicam  Beethovnii  vel  creationem 
llaydni  audientes.  Davidem  cithara  sua  tristitiae  an- 
tidotum intendisse,  vix  ambigere  licet  ei,  qui  sacras 
literas  inspexit.  Sic  cithara  ab  Hebraeis  adhibebatur 
ad  exhilarandos  convivas.  Dum  Graeci  harmonico  so- 

noram  concentu  inter  epulas  utebantur,  sicuti  passim 
apud  Homerum  legitur,  cantores,  heroum  res  gestas 
ad  citharam  canentes,  conviviis  interfuisse  et  tam  fre- 
quenter laudari  videmus 

„Cantus  et  choreas,  dulcis  donaria  coenae.“  Odyss.  2 , 153. 

Quod  vero  non  animi  causa  et  ad  fovendas 
voluptates  factum  putandum  est,  sed  potius,  ut  ea, 
quae  a liberaliori  compotatione  obvenire  solent,  incom- 
moda averterent.  Etiam  Romanis  et  Persis  inter  coe- 
nandum  non  insueta  erat  musica. 

Quantopere  musculorum  actio  a musica  erigatur 
et  augeatur,  sat  videmus  in  puellis,  quae  spatium  millia- 
rium  non  sine  magno  labore  emensae  languent,  sal- 
tando vero  totam  noctem  bona  valetudine  transigunt. 
Neque  minus  milites  musica  animos  inflammante  labo- 
res et  defatigationem  facilius  perferre  observamus; 
quid  ? In  China  vel  in  aedificiis  exstruendis  operarii 
ad  industriam  musica  erigi  atque  stimulari,  quis  est, 
qui  compertura  non  habeat  ? 

Quantum  denique  musica  valeat  ad  opera  poetica 
memoriae  tradenda,  quotidie  in  hominibus  videmus,  qui 
cantilenas  semel  vel  bis  auditas  ipsi  jam  recitant,  qua- 
rum solum  textum  magno  tantum  studio  et  diligentia 
summa  adhibitis  memoria  retinerent.  Quomodo  enim 
fieri  potuisset,  ut  antiquissimis  temporibus,  scribendi 
®rte  nondum  inventa,  Homeri,  et  postea  etiam  in 

Scotia  Ossi  a ni  carmina,  posteritati  traderentur,  nisi 
ope  melodiae  facile  populus  ea  sibi  imprimere  potuis- 
set? Quam  melodiain  directorem  gymnasii  Lesnensis, 
in  quo  erudiebar,  virum  doctissimum  Stoephasium, 
in  explicanda  Iliade  saepius  canentem  audivi ; eamque 
musices  utilitatem  nunc  prolatam  eo  etiam  expertus  sum, 
quod  centum  fere  versus  Iliadis  et  amplius  ediscere  a di- 
rectore jussus,  hac  melodia  adbibita,  sine  ullo  studio 
semel  vel  bis  eos  legens  mihi  imprimebam,  commo- 
dum, quod  alio  modo  non  tam  facile  impetrassem. 

Prima  igitur  disserfatiunculae  parte  exposita,  ad 
alteram  nunc,  quae  sit  musicae  in  mentis  corporisque 
morbos  efficacia  medicatrix,  quaestionem  absolvendam 
pervenimus. 

Quum  musica  magna  gaudeat  vi  in  avertenda  at- 
tentione, praesentibusque  ideis  pellendis,  ipsa  certe  iis 

# 

morbis,  qui  in  ideis  praesentibus  positi  erunt,  et  sic 
aerumnosis,  aegritudine,  taedio,  melancholia  affectis  po- 
terit esse  remedium. 

Antiquissimum  curatorum  animi  morborum  exem- 
plum sacra  nobis  praebet  scriptura,  Sam.  I.  16,  23, 
ubi  Saulem  mania  laborantem  a Davide  cithara  canente 
curatum  legimus: 

nn  np^i  ov6k  nn  nrrn  m 

i1?  aitoi  nm  vro  pji  -lurrrna 

Et  si  Saniem  malus  arripiebat  spiritus,  Davides  tulit 
citharam  et  percussit  manu  sua,  tunc  Saul  refocillatus 
melius  se  habuit,  et  recessit  ab  eo  malus  spiritus. 

Refert  Lorry,  de  melanch.  lib.  2,  exemplum  me- 
lancholici musica  curati:  „Quum  enim  aegrotus,  qui 
,, frustra  multis  medicamentorum  generibus  usus  erat, 
„ardenter  tamen  laudabile  exoptaret  remedium  in  gra- 
tissimo melancholiae  paroxysmo,  adhibuit  medicus  clau- 
sulam quandam  musice  concinnatam,  quam  simulae 
„audiret,  in  tantum  cachinnum  effusus  est,  ut  de  lecto 
„et  quidem  sanus  exsiliret.^ 

Narrat  etiam  Bourdelot,  histoire  de  la  musi- 
que,  c.  13.,  medicum  fide  et  laude  dignum  ei  affir- 
masse, se  nobilem  matronam  ex  amasii  inconstantia  in- 
sanientem, musica  ad  statum  aegrotae  scite  delecta 
curavisse,  introducendo  in  ejus  cubiculum  musicos,  qui 
obducto  velo  laterent  ab  ejus  oculis,  ac  tres  quotidie 
concentus  instituerent,  quo  per  octodecim  circiter  dies 
continuato  mente  convaluit.  Empedocles  Agrigentinus 
cantu  revocavit  et  compescuit  adolescentem  furentem, 
qui  gladio  adoriebatur  hospitem  delatorem  patris  mor- 
tis damnati.  Pythagoras  animi  perturbationes  lyra  se- 
dabat, et  Cliniam  unum  ex  ejus  asseclis  id  praeser- 
tim in  usu  habuisse  cum  successu,  fert  Aeli  an.  lib. 
14.  c.  23. 

No»  possum,  quin  Cassio  (lori  (varior,  lib.  11.) 
quandam  de  musices  in  animum  effectibus  sententiam 
communicem,  dicentis:  „Musica  tristitiam  noxiam  ju- 
cundat, tumidos  furores  attenuat,  cruentam  saevitiam 
„efficit  blandam , excitat  ignaviam  soporantemque  lan- 
guorem , vigilantibus  reddit  saluberrimam  quietem, 
„vitiatam  turpi  amore  ad  -1101108111111  studium  revocat 
„castitatem,  sanat  mentis  taedium  bonis  cogitationibus 
„semper  adversum,  perniciosa  odia  convertit  ad  auxi- 
„Iiatricem  gratiam,  et  quod  beatum  genus  curationis 
„est,  per  dulcissimas  voluptates  expellit  animi  pas- 
„siones.“ 

Quum  tamen  omnia  fere  mentis  alienationum  ge- 
nera ex  animi  perturbationibus , ira , terrore , superbia, 
ambitione,  amore  aliisque,  ve)  ex  una  quadam  idea 
animo  maxime  impressa  oriantur , et  in  omnibus  vesa- 
niae paroxysmis  vel  quidam  animi  affectus,  vel  quae- 
dam idea  fixa  vigeat,  musica  certe,  quae  animi  pas- 
siones sedare  et  certis  ideis  alias  substituere  pot- 
est , ad  morbos  animi  sedandos  vel  tamen  singulos 

impetus  impediendos  vel  jam  ortos  mox  finiendos  mul- 

* 

tum  conferet. 

Musices  in  animum  insanum  effectibus  hic  expo- 
sitis, quid  musices  actio  possit  in  corpus  aegrotum  per 
animam,  nunc  videndum. 


21 


Apud  veteres  scriptores  permultae  inveniuntur 
historiae  morborum  auxilio  musices  curatorum , et  qui- 
dem tales,  ex  quibus  colligere  quis  posset,  fuisse  istis 
temporibus  peculiarem  disciplinam,  arti  medicae  ad- 
junctam, qua  praeciperetur,  quomodo  vi  harmoniae  mu- 
sicae certae  quaedam  corporis  et  animi  afflictiones  mi- 
tigari, vel  etiam  penitus  tolli  possint.  Unde  veteres 
eidem  Apollini  non  sine  ratione  tribuebant  inventionem 
tam  musices,  quam  medicinae;  et  sunt,  qui  affirment 
Apollinem  certis  quibusdam  citharoedicis  normis  a se 
inventis  vitam  multis  mortalibus  produxisse.  Illis  etiam 
populis,  qui  artis  musicae  rudes  erant,  adeo  tamen  de 
ejus  efficacia  erat  persuasum,  ut,  si  qua  morborum  per- 
nicie premebantur,  implorarent  auxilium  peritissimorum 
medicorum  peregre  accitorum.  Tali  modo  de  Lace- 
daemoniis apud  Athenaeum  lib.  12.  haec  legimus: 
„Quoties  itaque  doctrinarum  auxilio  opeque,  vel  aegro- 
tantes, vel  delirantes,  aut  alioqui  publica  calamitate 
^indigebant,  aecersebant  homines  peregrinos,  ut  medi- 
„cos , aut  vaticinia  Apollinis.  Accersiverant  autem 
„Terpandrum,  Thaletem,  Tyrtaeum,  Cydoniatam  Nym- 
phaeum et  Alcmanem,  qui  tibicon  erat,  omnes  medico- 

i 

„inusicos.“ 

Elisabetha,  Angliae  regina,  quum  in  mortis 
lecto  decumberet,  potentiae  musices  memor,  suos  sibi 
musicos  accersi  jussit,  ut  imminentis  mortis  terrores  dis- 

cuteret,  animusque  melodia  distentus  mortis  ictum  non 
videret. 

Musica  quoque  dolorum  acerbitates  mitigare  va- 
let, quod  alias  novas  ideas  vividiores,  quae  illam  do- 
loris quasi  obscurent  vel  deleant,  quo  minus  percipia- 
tur, excitat  et  eodem  tempore  animae  attentionem  aver- 
tit. Lucianus  etpassim  Galenus  et  Coelius  Au- 
relianus prae  aliis  dolorum  per  musicam  curatorum 
mentionem  faciunt. 

Huc  etiam  pertinere  videtur,  quod  de  ischiadicis 
Th  e o p li  rastus  meminit,  qui  nempe  sanantur,  si  more 
Phrygio  illis  accinitur,  qui  modus  efficaciter  in  men- 
tem agit  et  attentionem  potenter  doloribus  avertit. 

I11  dysecoia  et  surdidate  vel  ex  nervi  acustici 
stupore , vel  ex  laxitate  membranae  tympani  exorta, 
musices  effectu  mechanico  in  aurem  optimo  cum  eventu 
uteris , quo  vel  nervi  acustici  sensibilitas  sensim  sen- 
simque  erigatur,  vel  laxum  tympanum  strepitu  vehe- 
mentiori  tendatur,  ejusque  motu  adaucto  soni  tremores 
facilius  excipiantur  et  conducantur. 

i 

In  asphyxia  nervosa  nonnulli  jure  in  usum  com- 
mendarunt musicam,  quae  non  solum  auris,  sed  etiam 
mentis  functiones  revocet. 

Saltatione  et  musica  tarantulismus  ille  exterminari 
fertur.  B agi  i vius  melodiam  adeo  reliquit,  ad  quam 
saltatio  esset  instituenda. 

In  febribus  intermittentibus  bono  cum  successu 
nonnulli  musica  usi  sunt,  quam  ceteris  remediis  ante- 
febr  ilibus  jure  addendam  esse  equidem  puto.  Aeneas 
S y 1 vius  memorat,  Albertum  Brnestium,  Bavariae  du- 
cem, podagra  laborantem,  neglectis  curis  omnibus,  se- 
ctatum musicam,  assiduis  cantibus  et  sonis  acerrimos 

i 7 

mitigasse  dolores. 

Non  inutile  igitur  foret,  si  in  nosocomiis  et  xeno- 
dochiis vel  etiam  privatim  fieri  posset,  ut  ad  operatio- 
nes chirurgicas  magis  dolorificas  vel  ad  partus  gra- 
viores^, dolorum  idea  simplici  modo  musica,  quae  ju- 
cundiores alias  substitueret,  abigeretur. 

Sic  in  epidemiis  aliisque  regionum  calamitatibus 
saepe  multo  plures  terrore  tantum  et  tristitia  intereunt 
quam  morbo  ipso.  Ubi  quanti  auxilii  sit  musica  mani- 
festum est  et  ratiocinio  et  observatis.  Saepe  nullo 
modo  existentera  morbum  accerset  mens  praeoccupata, 
aut  in  hisce  etiam  circumstantiis , unius  puncti  saepe 
intervallo  distamus  a morbo : aequilibrium  in  hac  ex- 

v ^ 

tremitate  sustineret  mens  hilaris  et  a moerore  aliena, 
sed  saepissime  nil  habet  mens  ut  sibi  satisfaciat  aut 
exhilaretur;  superest  vero  musica,  quae  sola  menti 

hanc  voluptatem  praebet  eoque  corporis  sanitatem  ser- 
vat. Quocirca  nihil  mirum  videri  potest,  musicam, 
cujus  in  regendis  pathematibus  et  animis  exhilarandis 
vim  summam  esse  docuimus,  in  peste  etiam  non  inito 
prorsus  conatu  fuisse  adhibitam,  eaque  multos  ab  immi- 
nenti exitio  vindicatos : nec  amplius  commentitiis  annu- 
merabitur fabulis,  si  apud  Homerum  legimus,  Grae- 
cos in  obsidione  Trojae  pestem  musica  abegisse. 

Nonne  etiam  recentissima  aetate,  pestilentia  illa, 
cholera  morbus  nominata , tam  diro  modo  grassata, 
multasque  regiones  omnino  fere  depopulata,  homines 
tum  aliis  illecebris,  tum  praeprimis  musicis  concentibus 
et  saltationibus  modicis  ab  horribili  tot  funerum  ad- 
spectu  et  metu  mortis  se  avertere,  atque  eo  tutius  com- 
muni huic  contagio  sese  subtrahere  potuissent? 

Videtur  etiam  verisimillimum,  Thaletem  Creten- 
sem Lacedaemone  pestem  musica  non  sanasse,  sed  ejus 
ope  infectionis  timore  dissipato,  illam  praecavisse. 

Ilis  prolatis  magnam  musices  efficaciam' esse,  lu- 
culenter apparet.  Maxime  vero  exoptandum  est,  ut 
medici  frequentius  divinum  illud  remedium  adhibeant, 
quod  nisi  penitus  morbos  e corporibus  exterminare, 
molestiora  saltem  symptoraota  abarcere,  dolores  miti- 
gare valet,  et  amissam  aegrotantibus  reddere  tranquil- 
litatem. Multis  adhuc  observationibus  indiget,  quibus 

illustretur  fructuosissima  haec  medicinae  pars , quae 
sicut  nunc  est,  plane  non  respondere  videtur,  nimirum 
longiori  experientia  et  indefesso  studio  aliquam  ad  per- 
fectionem perducenda, 

.*  - r '-a  ■ ; 

t * * <4  »v’  . .*  i.  * A < . v 


V 


V\  . \v 


s 


u 


.,U;5!iji  . .'5 i'.  , v . 

% * 

f ’ «it . " t i ) . / ^ k ' ; I" > ! 1 ( 1 * « » . i/.  * , » 0 • ' . 

- \:j'i  •»>;  • ‘ • . * ) » ; * ...  -i 

/ i 

.i.r»  .. .. 1 . 

TIIESES  DEFENDENDAE. 


1.  Nemo  medicus  nisi  psychologus. 

2.  Arsenicum  tonicum  summum. 

3.  Inter  medicamina  nullum  venenum. 

4.  Homines  ab  uno  pari  genitos  esse  nego. 

6.  Inter  miasma  et  contagium  differentia 
nulla. 

6.  In  phthisi  pulmonali  clima  italicum 
remedium  haud  ultimum. 

CURRIClJIilJIfl  VITAE. 


Jacobus  Loeivenstein,  veteri  fidei  addictus, 
natus  sum  Lesnae,  anno  MDCCCXI,  patre  op- 
timo Julio,  matre  carissima  Johanna  e gente 
Loeivenstein,  quibus  incolumibus  gaudeo. 

Primis  literarum  elementis  domi  imbutus, 
per  septem  annorum  spatium,  gymnasium  Les- 
nense,  cui  tum  illustrissimus  Joannes  de  Stoe- 
phasius  director  praeerat,  vir,  quem  ad  cineres 
usque  gratissima  memoria  colam,  frequentavi, 
quod  auspiciis  Celsissimi  Curatoris  Serenis- 
simi Principis  Antonii  de  Sulkoivski,  sum- 

mi  literarum  et  artium  Maecenatis,  floret  Te- 
stimonio maturitatis  exornatus,  gymnasio  relicto 
Berolinum  me  contuli,  ubi  a beat.  Hegel  t.  t. 
Rectore  universitatis  numero  civium  academico- 
rum,  ab  illustr.  Wagner  t.  t.  ordinis  medici 
Decano  medicinae  studiosis  adseriptus  sum» 

Ex  illo  inde  tempore  hisce  interfui  lectio- 
nibus: Beat . lleyne  de  Botanice.  111.  Mitscher- 
licli  de  chemia  experimentali.  111.  Er-man  de 
electricitate  et  magnetismo.  Beat.  Hermbstaedt 
de  physice  et  de  chemia  pharmaceutica.  111. 

, Schultz  de  botanice.  111.  JLichtenstein  de  zo- 
ologia.  111.  Rose  de  mineralogia.  111.  Ste/f 'ens 
de  psychologia  et  de  philosophia  naturae.  Beat. 
Hegel  de  logice,  de  philosophia  naturae  et 
religionis.  Cei.  Kranichfeld  de  anthropologia. 
111.  Boeckh  de  literatura  Graeca.  111.  Gans  de 
historia  aevi  recentissimi  inde  ab  a.  1789  us- 
que ad  a.  1800  et  de  philosophia  historiae. 
Beat.  Rudo  Iphi  de  encyclopaedia  et  methodo- 
logia  medica,  de  anatomia  corporis  humani,  or- 
ganorum sensuum  et  foetus , de  entozois , de 

physiologia,  de  anatomia  comparata,  et  de  arte 
cadavera  rite  dissecandi.  111.  Mueller  de  phy- 
siologia generationis.  111.  Schlet/wi  de  osteolo- 
gia  et  de  anatomia  practica.  Beat.  Decker  de 
pathologia  et  therapia  generali.  111.  Dartels  de 
pathologia  et  therapia  speciali.  111.  Horn  de 
pathologia  speciali,  de  morbis  mentis  et  syphi- 
liticis. 111.  Hecker  de  therapia  speciali  et  de 
historia  medicinae.  111.  Lifik  de  pharmacologia 
et  toxicologia.  Beat.  Sundelin  de  materia  me- 
dica. Cei.  C asper  de  arte  formulas  medicas  con- 
cinnandi. 111.  Kluge  de  akiurgia,  de  arte  obste- 
tricia , de  fascias  imponendi  ratione,  de  fracturis 
et  luxationibus.  111.  Juengkeh  de  akiurgia  et 
de  morbis  oculi.  Cei.  Graefe  de  chirurgia. 


Ad  praxin  medicam  chirurgicam  et  obste- 
triciam me  instituerunt  viri  praeclarissimi  Bar- 
tels,  Busch,  Dieffenbach,  de  Graefe,  Jueng- 
ken , Kluge,  Osann , Rusi,  Truestedt  et 
Wolff,  quibus  omnibus  meis  praeceptoribus  re- 
verendissimis, summe  de  me  meritis,  maximas 
quas  habeo  gratias  ex  imo  pectore  ago. 

Jam  vero  tentaminibus,  tam  philosophico,  quam 
medico  et  examine  rigoroso  rite  superatis,  spe- 
ro fere,  ut  dissertatione,  thesibusque  defensis, 
summi  in  medicina  et  chirurgia  honores  in  me 
conferantur. 

